دونالد طرامپ

دونالد جون طرامپ (بلينݣليزية:  Donald John Trump) (تولد ف 14 يونيو 1946) هو بيزنيسمان و سياسي ميريكاني. هوّ دابا الرئيس د لميريكان، و كان هوّ الرئيس نمرة 45 ديال لميريكان، و حكم فيها من 2017 حتال 2021. قبل ما يدخل طرامپ للسياسة، كان خدام بيزنيسمان و شخصية ديال التلفازة.

تولد دونالد طرامپ وكبر ف نيو يورك، وكان باه تا هو بيزنيسمان. ف 1971, غادي يعطيه باه لمسؤولية ديال الشركات ديالو، اللي غادي يسميها دونالد "لمنظمة د طرامپ". غادي تبدا لمنظمة تبني ناطحات السحاب ولوطيلات ولكازينويات والتيرانات د لݣولف. بهاد الاستثمارات كاملة، أيولي طرامپ بيزنيسمان عندو بزاف د لفلوس. ف 2019، قدًرات فوربس الثروة ديالو ب 3.1 مليار دولار.

دخل طرامپ للسياسة ف 2016 مع لحزب لجمهوري، وترشح باش يولي رئيس د لميريكان. ربح نيشان من الدقة اللًولا ف 8 نونبر 2016. بزاف د الناس تيعتابرو لإيديولوجيا ديالو باللي هي شعبوية وحمائية.

و طرامپ كان واحد الرئيس مثير للجدل، لكن بزاف ديال الناس كيشوفو أنه شخص صريح بزاف و واضح ف تعاملو مع المشاكل اللي كاينين ف العالم.

عاد زيد بلي ترامب هو الرئيس الميريكاني اللول ف التاريخ اللي كيعترف بلي الصحرا هي مغربية، وقرر باش يفتح قنصلية ديال ميريكان ف مدينة الداخلة ف الجنوب ديال المغريب.

ف 6 نونبر 2024، طرامپ ربح لإنتخابات الرياسية، باش يكون الرئيس نمرة 47 د لميريكان. و بدا لمنصب ديالو بشكل رسمي ف 20 يناير 2025.

 مصادر 

 لمزاود 
link=https://commons.wikimedia.org/wiki/Category:Donald_Trump?uselang=ary|20x20px <span class="plainlinks">تقدر تزيد شوف بزاف د تّصاور و لمعلومات ديال دونالد طرامپ ف ويكيميديا كومنز.


تصنيف:رايس د لميريكان
تصنيف:بيوغرافيا د رجال
تصنيف:زيادة 1946
تصنيف:ناس حيين
تصنيف:مقالات فيها مصدر و 3000 بايت
تصنيف:مقالات د مسابقة ويكيپيديا ب الداريجة غشت 2024